مکیش ساہنی

مکیش ساہنی  بھارتی سیاست دان اور وکاس شیل انسان پارٹی نے بانی ہیں۔ وہ بالی ووڈ میں اسٹیج ڈیزائنر رہ چکے ہیں۔ انہوں نے مکیش سائنورلڈ پرائویٹ لیمیٹیڈ نامی کمپنی بنائی تھی جس نے دیوداس کا سیٹ تیار کیا تھا۔ انہوں نے بہار اسمبلی انتخابات، 2015ء کے دوران میں بھارتیہ جنتا پارٹی کے لئے مہم جوئی کی تھی۔ مگر بعد میں وکاس شیل انسان پارٹی کی بنیاد ڈالی اور بھارت کے عام انتخابات، 2019ء میں مہا گٹھ بندھن کا حصہ بن گئے۔ انہوں نے دو نشستوں پر قسمت آزمائی مگر جیت نصیب نہیں ہوئی۔ مکیش ساہنی کو ملاح کا بیٹا کہا جاتا ہے۔

ابتدائی زندگی 
ان کے والد کا نام جیتن ساہنی اور والدہ مینا دیوی ہیں۔ سیاست میں آنے سے قبل وہ بالی ووڈ میں بطور اسٹیج ڈیزائنر کام کرتے تھے اور ایک کامیاب تاجر تھے۔ انہوں نے 19 سال کی عمر میں بہار کو خیرباد کہ کر ممبئی کی راہ لی اور بطور سیلس مین کام کرنے لگے۔ بعد ازاں اسٹیج ذیزائنر بن گئے۔ وہ ملاح قوم کے رہنما مانے جاتے ہیں اور خود ملاح کا بیٹا کہلاتے ہیں۔

سماجی کیرئر 
2010ء میں انہوں نے سماجی زندگی میں بدلاو کی طرف توجہ دینی شروع کی۔ انہوں نے ساہنی کلیان سنستھا کی بنیاد رکھی۔ اور دربھنگہ اور پٹنہ میں دفتر کھولے۔ انہوں نے اس کے تحت لوگوں کو تعلیم اور اتحاد پو توجہ مرکوز کرنے کی ہدایت دی۔ انہوں نے اسی دوران میں سیاست میں دلچسپی لینی شروع کی۔ انہوں نے 2015ء میں نیشد وکاس سنگھ کی بنیاد رکھی۔ یہ تنظیم ضلع سطح ملاح کو قوم کے اتحاد کے لئے کام کرتی ہے۔

سیاسی زندگی 
نریندر مودی ان کے کام سے متاثر ہوئے اور انہیں اپنی پارٹی سے قریب کیا۔ انہوں نے بی جے پی کے لئے مہم جوئی شروع کردی۔ اور بی جے پی 2014ء کے انتخابات میں حکومت بنانے میں کامیاب رہی۔ مگر ساہنی بی جے پی سے علیحدگی اختیار کرلی کیونکہ بی جے پی اپنے وعدہ میں کھری نہیں اتری۔ بالخصوص درج فہرست ذات کو بالکل نظر انداز کردیا۔ اس کے بعد
ساہنی نے 2015ء میں نیشد وکاس سنگھ کی بنیاد رکھی۔ 2018ء میں انہوں نے وکاس شیل انسان پارٹی کے نام سے اپنی سیاسی پارٹی بنائی۔ 26 جولائی 2018ء کو ان کی پارٹی منظور ہوگئی۔

حوالہ جات 

بقید حیات شخصیات
ضلع کھگڑیا کی شخصیات
ویکی ڈیٹا سے مطابقت رکھنے والی مختصر تفصیل
1981ء کی پیدائشیں